Stari dio Graza

Historijsko središte Graza je upisano na UNESCO-ov spisku mjesta Svjetske baštine u Evropi 1999. godine kao primjer skladnog suživota tipičnih građevina iz različitih historijskih razdoblja i umjetničkih stilova.  Kako je smješten na sjecištu različitih utjecaja, kao što su srednjoevropski, italijanski i balkanskih zemalja, Graz ih je apsorbirao u jedinstvenu gradsku panoramu. Danas u starom gradu ima preko 1000 građevina različitih stilova, od gotičkih do modernih. Nalazi se u središnjem gradskom okrugu Graza Innere Stadt.
mini|center|700px|Panorama starog grada u Grazu

 Građevine 
Najvažnije građevine Starog dijela Graza su:
 Rathaus (Gradska vijećnica Graza).
 Schloßberg, brdo koje visinom od 475 m dominira starim gradom, a na čijem vrhu su ostaci srušenog dvorca s kojeg se pruža pogled na Graz.
 Uhrturm sahat-kula, simbol Graza na vrhu Schloßberga.
 Schloßbergbahn je funkcionalna uspinjača na Schloßberg.
 Landhaus je palača u lombardskom stilu gdje zasjeda parlament pokrajine Štajerske. Ona je najvažniji primjer renesansne arhitekture u Austriji, a izgradio ju je italijanski arhitekt Domenico dell'Allio od 1557-65. godine.
 Oružarnica Landeszeughaus je danas najveći muzej oružja na svijetu s preko 32.000 komada oružja i oklopa.
 Dom je ranogotička katedrala koja je nekada imala freske na fasadi od kojih su ostale samo rijetke, kao što je Landplagenbild ("Slika pošasti") iz 1485. godine koju je najvjerovatnije naslikao Thomas von Villach. Tri počasti koje je naslikao su: najezda skakavaca, kuga i invazija Turaka, koje su pogodile grad 1480. godine. Na njoj je najstariji prikaz grada Graza.
 Mauzolej cara Ferdinanda II. se nalazi uz katedralu i najvažnija je građevina iz manerizma u Austriji. U njoj se nalazi grobnica Ferdinanda II i njegove žene, ali i Crkva sv. Katarine Aleksandrijske.
 Burg je dvorski kompleks s dvostrukim gotičkim stubištem, koji je od 1438. do 1453. dao izgraditi Fridrik III, jer je maleni dvorac na Schloßbergu bio premalen i neudoban. Burg je ostao rezidencijom austrijskog dvora sve do 1619. godine, a danas je rezidencija štajerske vlade.
 Gemaltes Haus ("Oslikana kuća") u ulici Herrengasse 3. je potpuno oslikana freskama iz 1742. godine (Johann Mayer).
 Kunsthaus Graz ("Kuća umjetnosti") je muzej moderne umjetnosti koji su dizajnirali  Peter Cook i Colin Fournier, a nalazi se pored rijeke Mure. 
 Murinsel  je vještački otok od čelika s kafeom, otvorenim kazalištem i igralištem, koji je dizajnirao američki arhitekt Vito Acconci.
 Te mnogi krovovi, dvorišta i vrtovi, kao što je ranorenesansno dvorište bivše kuće teutonskih vitezova u ulici Sporgasse 22.

 Reference 

 Vanjski linkovi 

 Službena stranica grada Graza   

Kategorija:Svjetska baština u Austriji
Kategorija:Graz
Kategorija:Okrug Innere Stadt (Graz)